
	Βράδυ στο Σπίτι

Μουσική εκδήλωση
στο Σπίτι της Κύπρου

Την Τρίτη 25 Σεπτεμβρίου 2018 πραγματοποιήθηκε στο Σπίτι της Κύπρου, η μουσική εκδήλωση, Βράδυ στο Σπίτι, της Λίας Βίσση.
«Η Λία Βίσση είναι ιδιαίτερα αγαπητή στο ελλαδικό και κυπριακό κοινό. Το όνομα της είναι άρρηκτα συνδεδεμένο με την ποιότητα» είπε η Μορφωτική Σύμβουλος κ. Νάντια Στυλιανού καλωσορίζοντας τους παρευρισκόμενους και στη συνέχεια έκανε μια ευσύνοπτη αναφορά στην καλλιτεχνική πορεία της δημιουργού.  
Η Λία Βίσση, ο Παντελής Μπενετάτος και ο Δημήτρης Τσάκας διασκεύασαν για φωνή, πιάνο και σαξόφωνο τραγούδια ελληνικά και ξένα, παραδοσιακά της Κύπρου και της Ελλάδας, σ’ ένα κλίμα που φλέρταρε με τη τζαζ δημιουργώντας ταυτόχρονα ένα νέο μουσικό τόπο.
Οι συντελεστές της εκδήλωσης ταξίδεψαν το κοινό σε μια μουσική μυσταγωγία. 
----------------------------------------------------
Η Λία Βίσση, το 2017 κυκλοφόρησε από την Αυλός Records το cd «Ένα βήμα πριν» με 6 καινούρια τραγούδια σε μουσική και παραγωγή δική της και στίχους των Αλέξη Ρομποτή, Αριστείδη Γιαγιάννου και Βαγγέλη Ζιλέλη. Πρόσφατα ολοκλήρωσε τις εμφανίσεις της με τη Αργυρώ Καπαρού, της παράστασης “Post Love” που επιμελήθηκε η Λίνα Νικολακοπούλου.

